Švenčionių rajono savivaldybė

Apie Baltarusijoje 1940 m. buvusį rajoną žr. Švenčionių rajonas (1940).

Švenčionių rajono savivaldybė – administracinis-teritorinis vienetas rytų Lietuvoje, Aukštaitijos (šiaurinė dalis) ir Dzūkijos (pietinė dalis) etnografiniuose regionuose, pasienyje su Baltarusija. Centras – Švenčionys.

 Geografija 

Švenčionių rajono teritorija yra šiaurės rytų Lietuvos pasienyje su Baltarusija. Šiauriniame pakraštyje ribojasi su Ignalinos ir Utenos rajonais, vakaruose – su Molėtų rajonu, pietvakariuose – su Vilniaus rajonu. Administracinis centras – Švenčionys – nutolęs nuo Vilniaus 86 km. Švenčionių rajono plotas užima 2,6 proc. Lietuvos teritorijos.

Didesnioji rajono dalis yra Švenčionių aukštumoje, vakarinis pakraštys – Aukštaičių aukštumoje, jiedvi skiria Žeimenos lyguma, rytuose plyti Dysnos lyguma. Aukščiausia vieta – Girdžiuliškės kalnas (250 m, Aukštaičių aukšt.), žemiausia – ties Žeimenos ir Neries santaka (116 m).

Per rajoną teka Žeimena su intakais, pietine riba – Neris, rytuose – Birvėta su intakais. Tyvuliuoja 289 Švenčionių rajono ežerai (didžiausias – Kretuonas), 2 tvenkiniai (viso apie 3 proc. rajono ploto). Bendras ežerų plotas 5632.1 ha. Rajono ežerų pasiskirstymas pagal plotą:
 virš 500 ha – 2 ežerai (Kretuonas – 862,5 ha, Asveja – 539,6 ha).
 nuo 100 iki 500 ha – 7 ežerai;
 nuo 10 iki 100 ha – 77 ežerai;
 iki 10 ha – viso 203 ežerai.

Miškai dengia 59 procentus rajono teritorijos, užimdami apie 95.8 tūkstančio hektarų plotą. Didžiausi – Labanoro-Pabradės giria ir Adutiškio miškai. Būdingi pušynai, yra eglynų, beržynų, mišriųjų miškų.

Dar apie 29 procentus teritorijos užima įvairi žemės ūkiui įdarbinta žemė, iš kurios daugiausia - arimų.

Vidutinė sausio temperatūra -6,4 °C, liepos +17,6 °C. Vidutinis metinis kritulių kiekis – 656–710 mm. Vidutinė sniego danga – 32 cm storio.

Rajoną kerta Sankt Peterburgo–Varšuvos geležinkelis, krašto keliai: , , , .Švenčionių rajonas. Lietuva.lt (tikrinta 2006-01-14).

 Istorija 

1940 m. sausio 15 d. apie Švenčionis įkurtas Švenčionių rajonas Vileikos srityje (Baltarusijos TSR), kuris tais pat metais buvo panaikintas.

Lietuvos TSR Švenčionių rajonas sudarytas 1950 m. birželio 20 d. iš buvusios Švenčionių apskrities 32 apylinkių. Iki 1953 m. priklausė Vilniaus sričiai. 1959 m. pabaigoje perduotos panaikinto Švenčionėlių rajono 8 apylinkės ir Švenčionėliai, panaikinto Pabradės rajono 1 apylinkė. 1962 m. prijungtos Vilniaus rajono 4 apylinkės ir Pabradė bei dalis panaikinto Nemenčinės rajono; 2 apylinkės 1962 m. perduotos Ignalinos rajonui. 1968 m. šiek tiek pakeistos rajono ribos.

1995 m. įsteigta Švenčionių rajono savivaldybė. 2009 m. vasario 26 d. savivaldybės tarybos nutarimu Nr. T-24 įsteigtos 85 seniūnaitijos, jų pavadinimai patikslinti 2009 m. spalio 1 d. nutarimu Nr. T-131. 2013 m. panaikintos 3 miestų seniūnijos – Pabradės miesto seniūnija, Švenčionėlių miesto seniūnija ir Švenčionių miesto seniūnija.

|-
| 1950 m.  || 555 || || 32 apylinkės ||
|-
| 1954 m.  || || || 13 apylinkių ||
|-
| 1959 m.   || 569 || 39 829 || 10 apylinkių || 1 miestas (Švenčionys)
|-
| 1962 m. || 1331 || || 22 apylinkės || 2 miestai (Švenčionėliai, Švenčionys)
|-
| 1963 m.  || || || 13 apylinkių ||
|-
| 1967 m. || 1691 || 41 100 || ||
|-
| 1970 m.  || 1700 || 39 633 || 13 apylinkių || 3 miestai (Pabradė, Švenčionėliai, Švenčionys)
|-
| 1972 m.  || 1691 || || 13 apylinkių || 3 miestai, 4 miesteliai (Adutiškis, Kaltanėnai, Labanoras, Naujas Adutiškis), 435 kaimai, 5 kaimų dalys, 270 viensėdžiai, 3 glžk. stočių gyvenvietės
|-
| 1976 m.  || 1692 || 39 600 || 13 apylinkių || 3 miestai, 3 miesteliai (Adutiškis, Kaltanėnai, Labanoras), 420 kaimų, 5 kaimų dalys, 234 viensėdžiai, 3 glžk. stočių gyvenvietės
|-
| 1979 m.  || || 38 157 || 11 apylinkių || 3 miestai, 665 kaimo vietovės
|-
| 1987 m.  || 1692 || 37 700 || 10 apylinkių || 3 miestai, 3 miesteliai, 428 kaimai, 175 viensėdžiai, 3 glžk. stočių gyvenvietės
|-
| 1989 m.  || 1692 || 38 004 || 10 apylinkių || 3 miestai, 603 kaimo vietovės
|-
| 2001 m.  || 1692 || 33 135 || 10 kaimo seniūnijų || 3 miestai, 3 miesteliai, 419 kaimų, 179 viensėdžiai, 2 glžk. stočių gyvenvietės, 2 kaimų dalys 
|-
| 2009 m.  || || || 14 seniūnijų ir 85 seniūnaitijos || 3 miestai, 3 miesteliai, 435 kaimai, 127 viensėdžiai Valstybės įmonė Registrų centras (tikrinta 2009-09-01).
|-
| 2011 m.  || || 27 868 || 14 seniūnijų || 3 miestai, 3 miesteliai, 416 kaimų, 177 viensėdžiai 
|-
| 2016 m.  || || || 11 seniūnijų || 3 miestai, 3 miesteliai, 420 kaimų, 179 viensėdžiai, 2 glžk. stočių gyvenvietės Valstybės įmonė Registrų centras (tikrinta 2016-08-13).
|-
| 2020 m.  || || || 11 seniūnijų || 565 gyvenvietės, tarp jų – 3 miestai, 3 miesteliai, 6 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 22 966 || 11 seniūnijų || 3 miestai, 3 miesteliai, 333 kaimai, 52 viensėdžiai 
|}

 Gyventojai 

 Tautinė sudėtis 
2011 m. gyveno 27 868 žmonės:2011 m. surašymo duomenys 
 Lietuviai – 52,83% (14723);
 Lenkai – 25,98% (7239);
 Rusai – 13,28% (3702);
 Baltarusiai – 4,64% (1294);
 Ukrainiečiai – 0,65% (181);
 Totoriai – 0,24% (68);
 Kiti – 2,37% (661).2001 m. gyveno 33 135 žmonės:2001 m. surašymo duomenys 
 Lietuviai – 51% (16899);
 Lenkai – 27,43% (9089);
 Rusai – 13,25% (4392);
 Baltarusiai – 4,39% (1453);
 Ukrainiečiai – 0,69% (230);
 Totoriai – 0,28% (95);
 Kiti – 2,95% (977).

 Religinė sudėtis 
 Romos katalikai – 77,6 %
 stačiatikiai – 6,2 %
 sentikiai – 4,7 %
 musulmonai – 0,2 %
 kiti – 0,6 %
 netikintys/nenurodė – 10,6 %

 Administracija 

Atstovaujamoji valdžia – Švenčionių rajono savivaldybės taryba, vykdomoji valdžia – Švenčionių rajono savivaldybės administracija.

 Seniūnijos 

Savivaldybėje yra 11 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Tarptautinė partnerystė 

Savivaldybės, su kuriomis Švenčionių rajonas yra užmezgęs partnerystės ryšius:Bendradarbiavimo sutartys, Švenčionių rajono savivaldybė. Nuoroda tikrinta 2022-11-19.
  Akolsko rajonas, Kazachstanas
  Mrongovas, Lenkija
  Rumia, Lenkija
  Svidnica, Lenkija
  Veiherovas, Lenkija
  Vengruvas, Lenkija
  Viroviticos–Podravinos apskritis, Kroatija

 Gyvenvietės 

Savivaldybės teritorijoje yra:
 3 miestai – Pabradė, Švenčionėliai ir Švenčionys;
 3 miesteliai – Adutiškis, Kaltanėnai ir Labanoras;
 602 kaimai.

Didžiausios gyvenvietės (2021 m.):
 Pabradė – 4918
 Švenčionėliai – 4748
 Švenčionys – 4448
 Adutiškis – 558
 Cirkliškis – 435
 Pavoverė – 321
 Trūdai – 253
 Strūna – 247
 Karkažiškė – 245
 Svirkos – 244

 Švietimo ir ugdymo įstaigos 
 Adutiškio mokykla
 Kaltanėnų pagrindinė mokykla
 Magūnų pagrindinė mokykla
 Pabradės meno mokykla
 Pabradės Ryto gimnazija
 Pabradės Žeimenos gimnazija
 Švenčionėlių antroji vidurinė mokykla
 Švenčionėlių Mindaugo gimnazija
 Švenčionėlių pagrindinė mokykla
 Švenčionių Zigmo Žemaičio gimnazija
 Švenčionių profesinio rengimo centras

 Šaltiniai 

 Nuorodos 
 Švenčionių rajono savivaldybės tinklapis 
 Švenčionių kraštas  (Švenčionių rajone leidžiamas laikraštis)